Fégghet
Al fégghet l'è una glandla extramurâl anfîcrina. La s trôuva sått al diafrâma (int'l'ipocondri a man drètta) e drî dal còlon e al ståmmg.
L'è la giandla pió granda int'al côrp umàn. Al paisa pió o manch un chilo. L'à un bèl da fèr int'al metabolîsum e la fa totta 'na serie ed procès: stra quésst ai è l'imagazinamänt dal glicògen, la sintes däl proteén dal plasma e la rimoziån däl sostànz tossichi dal sangv. Al prodûs anca al fél (ch'as drôva par l'escreziån däl sostanz ed schèrt) e, in chès ed splenectomî, el pôl avair anca la funziån d'emocateresi al pòst d'la mîlza. L'è inportant anca par la digestiån dî grâs.

Al nomm
La parôla fégghet l'è un'evoluziån del latén ficatum, druvè da la zänt al pòst dal latén clàssic iecur.
Al nomm grîg hépar al vegn druvè pr'i mèl e i agettîv relatîv al fégghet (epatite, epatich e vî acsé).

Môd ed dîr
Magnèrs la ratèla dal fégghet - as dîs quand queldón al s agrîva par n'èser brîsa arivè a fèr quèl

BIOLOGIA